Kamu bisa jelasin ke aku soal Ketam (buruj) dalam bahasa melayu?

Ketam, Kepiting, Sartan ( as-Saraṭān), Karkata ( Karkaṭa), atau Kanser atau Cancer (Cnc) merupakan salah sebuah daripada dua belas buah buruj dalam zodiak. Namanya dalam bahasa Latin bermaksud ketam dan buruj ini kerap diwakilkan sebagai ketam. Lambang astrologinya ialah  (). Cancer ialah buruj bersaiz sederhana dengan keluasan 506 darjah persegi dan bintang-bintangnya adalah agak malap. Bintang tercerahnya, Beta Cancri, mempunyai magnitud ketara 3.5. Buruj ini mengandungi dua buah bintang dengan planet-planet yang diketahui, termasuklah 55 Cancri, yang mempunyai sebuah bumi super dan empat buah gergasi gas, salah sebuah daripadanya adalah dalam zon kehidupan dan mempunyai suhu jangkaan yang serupa dengan Bumi. Yang terletak di pusat buruj ini ialah Prasepe (Messier 44), salah sebuah daripada gugusan terbuka yang terdekat dengan Bumi dan sasaran popular untuk ahli astronomi amatur.